กินยาคุมฉุกเฉินเม็ดแรกหลังมีเพศสัมพันธ์ประมาณ30นาทีละอีก 12ชม.กินเม็ดที่ 2 แล้วคือต้องทำยังไงต่อไปคะ กลัวมากค่ะ
สวัสดีค่ะ หากได้ทานยาคุมฉุกเฉินหลังจากที่มีเพศสัมพันธ์ไป 30 นาที และได้ทานเม็ดที่ 2 หลังจากทานเม็ดแรกไป 12 ชั่วโมงดังกล่าว ยาคุมฉุกเฉินจะช่วยป้องกันการตั้งครรภ์ได้ประมาณ 95% ดังนั้นโอกาสที่จะตั้งครรภ์ถือว่าน้อยอยู่ค่ะหลังจากนี้ปประมาณ 7 วัน อาจมีเลือดออกจากช่องคลอดได้ ซึ่งถือเป็นผลข้างเคียงของยาคุมฉุกเฉิน แต่บางรายอาจไม่มีเลือดออกก็ได้ ซึ่งไม่ได้เป็นการบ่งชี้ว่าจะต้องมีการตั้งครรภ์เกิดขึ้นแต่อย่างใดการจะทราบว่ามีการตั้งครรภ์หรือไม่นั้น ต้องรอดูประจำเดือนในรอบถัดไปเสียก่อนค่ะ